ชสอ.ระดมเงินฝากรอบสอง หนุนสหกรณ์ปรับหนี้กรุงไทย
ชสอ.ระดม 1.5 หมื่นล้านก๊อกสอง หั่นวงเงินฝากลง ดึง สหกรณ์ออมทรัพย์รายเล็กร่วมปล่อยกู้ รีไฟแนนซ์แบงก์กรุงไทย
24 ก.พ. 2561

ชสอ.ระดม 1.5 หมื่นล้านก๊อกสอง หั่นวงเงินฝากลง ดึง สหกรณ์ออมทรัพย์รายเล็กร่วมปล่อยกู้ รีไฟแนนซ์แบงก์กรุงไทยพล.ท.วีระ วงค์สรรค์  ประธานชุมนุมสหกรณ์ออมทรัพย์แห่งประเทศไทย (ชสอ.)  เปิดเผยว่า ชสอ.ได้จัดทำโครงการเงินฝากประจำรุ่นออมทรัพย์เพิ่มทวี รุ่น 2 ตั้งเป้าหมายระดมเงินฝาก 1.5 หมื่นล้านบาท โดยลดวงเงินฝากขั้นต่ำ จาก 300-1,000 ล้านบาท เป็นวงเงิน 50-200 ล้านบาทขึ้นไป จ่ายอัตราดอกเบี้ย 3.4-3.65%ทั้งนี้ เนื่องจากมีสหกรณ์ขนาดกลางบางแห่งที่มีสภาพคล่องเหลือต้องการที่จะช่วย ชสอ.ระดมเงินฝาก  เพื่อนำไปปล่อยกู้ให้กับสมาชิกสหกรณ์ออมทรัพย์รายเล็ก ที่ต้องการนำเงินไปชำระหนี้คืนธนาคารกรุงไทย (รีไฟแนนซ์) ที่มีการคิดอัตราดอกเบี้ยสูงอยู่ที่ 5.5-6.75% ขณะที่ ชสอ.คิดอัตราดอกเบี้ยเงินกู้เพื่อรีไฟแนนซ์หนี้ที่ 4.2-4.5%อย่างไรก็ตาม ได้แนะนำสหกรณ์ที่ต้องการกู้เงินเพื่อนำไปรีไฟแนนซ์สามารถที่จะกู้เงินโดยตรงกับสหกรณ์ขนาดใหญ่ เช่น สหกรณ์ออมทรัพย์จุฬาลงกรณ์มหาวิทยาลัย  สหกรณ์ออมทรัพย์พนักงานบริษัท การบินไทย ซึ่งจะได้ดอกเบี้ยเงินกูกกว่าการกู้กับ ชสอ.เป็นอีกทางเลือกหนึ่งด้วย